บทความนี้เกี่ยวกับภาพของฮีเยโรนีมึส โบส สำหรับการใช้แบบอื่น ดูที่ บาป 7 ประการ (แก้ความกำกวม)

***บาป 7 ประการและสิ่งสุดท้ายสี่อย่าง*** (อังกฤษ: The Seven Deadly Sins and the Four Last Things) เป็นภาพที่เชื่อว่าเป็นของฮีเยโรนีมึส โบส หรือผู้ติดตามผลงานของเขาโดยวาดเสร็จราวศตวรรษที่ 1500 หรือหลังจากนั้น. โดยภาพนี้ถูกถามถึงความเป็นเจ้าของตั้งแต่ปีค.ศ.1898 และในปีค.ศ.2015 ทาง Bosch Research Conservation Project อ้างว่าภาพนี้เป็นของผู้ติดตาม แต่นักวิชาการที่พิพิธภัณฑ์ปราโดปฏิเสธคำกล่าวนี้

วงกลมเล็ก ๆ สี่อันแสดงถึงสิ่งสุดท้ายสี่อย่าง ได้แก่ — ความตาย, การตัดสิน, สวรรค์ และนรก — ที่อยู่ล้อมรอบวงกลมใหญ่ที่มีบาปเจ็ดประการอยู่ ได้แก่: โทสะที่ด้านล่าง หลังจากนั้น (ตามเข็มนาฬิกา) คือริษยา, โลภะ, ตะกละ, เกียจคร้าน, ความฟุ่มเฟือย (หลังจากนั้นถูกเปลี่ยนเป็นราคะ) และอัตตา โดยใช้บาปเหล่านี้เป็นการกระทำในชีวิตมากกว่าการแสดงบาปในเชิงเปรียบเทียบ.

ที่ใจกลางของวงกลมใหญ่ ซึ่งดูเหมือนดวงเนตรของพระเจ้า ตรงที่ "รูม่านตา" คือจุดที่มองเห็นพระเยซูโผล่ออกจากโลง. ข้างใต้ภาพเขียนด้วยภาษาลาตินว่า *Cave cave d[omi]n[u]s videt* ("ระวัง, ระวัง, พระเจ้าทรงมองเห็น").

ข้อความทั้งด้านบนและล่างของตรงกลางภาพคือภาษาลาตินของเฉลยธรรมบัญญัติ 32:28–29 โดยที่ "พวกเขาเป็นชนชาติที่ไร้ความคิด ขาดความฉลาดหลักแหลม" อยู่ด้านบน และ "ถ้าเพียงแต่พวกเขาฉลาดและเข้าใจ และมองออกว่าบั้นปลายของตนจะเป็นเช่นใด!" อยู่ด้านล่าง

เนื้อหา
-------

แต่ละช่องในวงกลมรอบนอกจะแสดงถึงบาปต่าง ๆ ที่เรียงตามเข็มนาฬิกา ดังนี้ (ภาษาลาตินอยู่ในวงเล็บ):

1. ตะกละ (*gula*): คนเมากำลังดื่มเหล้าจากขวดในขณะที่คนอ้วนกินอย่างตะกละ, โดยไม่สนใจลูกชายที่อ้วนพอ ๆ กับเขา
2. เกียจคร้าน (*acedia*): ชายขี้เกียจหลับหน้าเตาผิง โดยที่ความศรัทธาปรากฏอยู่ในฝันของเขา ในร่างของแม่ชี เพื่อเตือนให้เขาขอพรต่อ
3. ราคะ (*luxuria*): คู่รักสองคู่กำลังไปปิกนิกในเต้นสีชมพู โดยมีตัวตลกสองคน (ด้านขวา) สร้างความสนุกให้แก่พวกเขา
4. อัตตา (*superbia*): มองจากคนดูที่อยู่ข้างหลัง, ผู้หญิงคนนั้นกำลังดูเงาสะท้อนของเธอในกระจกที่ถือโดยปีศาจ
5. โทสะ (*ira*): ผู้หญิงคนนั้นพยายามทำให้ชายที่กำลังเมาสองคนให้ทะเลาะกัน
6. ริษยา (*invidia*): คู่รักที่ยืนที่หน้าประตูรู้สึกอิจฉาที่มองชายร่ำรวยที่มีเหยี่ยวบนข้อมือและมีบริวารช่วยยกของหนักให้เขา ในขณะที่ลูกสาวกำลังจีบผู้ชายที่หน้าต่าง โดยที่ตาของเธอกำลังมองกระเป๋าที่เต็มด้วยเงินที่อยู่บนเอวของเขา
7. โลภะ (*avaricia*): ในคดีหนึ่ง ผู้พิพากษารับฟังแค่ฝ่ายเดียว ในขณะที่กำลังจ่ายสินบนอีกฝ่าย

วงกลมเล็ก ๆ ทั้งสี่อันมีรายละเอียด ดังนี้: "การตายของคนบาป" ความตายยืนอยู่ที่บันไดหน้าประตู พร้อมกับเทวทูตและมาร ในขณะที่นักบวชกำลังให้เขาพูดวาจาสุดท้าย. "ความรุ่งโรจน์" ผู้ที่ถูกช่วยเหลือจะถูกนำเข้าสรวรรค์ โดยมีพระเยซูกับนักบุญอยู่ในนั้น ที่ประตูสวรรค์ เทวทูตกำลังขับไล่มารที่กำลังวางกับดักผู้หญิงคนหนึ่ง และนักบุญปีเตอร์ทำหน้าที่เป็นผู้เฝ้าประตู. "การพิพากษาครั้งสุดท้าย" พระคริสต์ทรงแสดงแสงราศี ในขณะที่เทวทูตกำลังปลุกคนตายให้ฟื้นคืนชีพ. "นรก" ปีศาจกำลังลงโทษผู้ทำบาปตามบาปที่ตนได้ก่อไว้ในนรก

รายละเอียด
----------

### บาป 7 ประการ

* ตะกละ (Gula)ตะกละ (Gula)
* เกียจคร้าน (Accidia)เกียจคร้าน (Accidia)
* ราคะ (Luxuria)ราคะ (Luxuria)
* อัตตา (Superbia)อัตตา (Superbia)
* โทสะ (Ira)โทสะ (Ira)
* ริษยา (Invidia)ริษยา (Invidia)
* โลภะ (Avaricia)โลภะ (Avaricia)

### สิ่งสุดท้ายสี่อย่าง

* "การตายของคนบาป" เทวทูตกับมารกำลังชั่งน้ำหนักของวิญญาณของชายที่กำลังจะตาย "การตายของคนบาป" เทวทูตกับมารกำลังชั่งน้ำหนักของวิญญาณของชายที่กำลังจะตาย
* "นรก" และการลงโทษผู้ที่ทำบาป 7 ประการ"นรก" และการลงโทษผู้ที่ทำบาป 7 ประการ
* "ความรุ่งโรจน์" หรือ สวรรค์"ความรุ่งโรจน์" หรือ สวรรค์
* "การพิพากษาครั้งสุดท้าย""การพิพากษาครั้งสุดท้าย"

ดูเพิ่ม
-------


คอมมอนส์ มีภาพและสื่อเกี่ยวกับ:  
**บาป 7 ประการและสิ่งสุดท้ายสี่อย่าง**

* *ปฏิทินนาฬิกา* (Calendar Clock Face)
* *วงล้อแห่งโชคชะตา*
* ภวจักร (Bhavacakra)

อ้างอิง
-------

1. ↑  Silva Maroto, Pilar, บ.ก. (2016). *El Bosco. La exposición del V centenario*. Madrid: Museo Nacional del Prado. ISBN 978-84-848-0316-4..
2. ↑  C. Garrido and R. Van Schoote (2001). Bosch At The Museo Del Prado: a technical Study. Aldeasa, Madrid. ISBN 978-8480032650
3. ↑  Ilsink, Matthijs; Koldeweij, Jos (2016). Hieronymus Bosch: Painter and Draughtsman – Catalogue raisonné. Yale University Press. p. 504. ISBN 978-0-300-22014-8.
4. ↑  Claudia Lyn Cahan and Catherine Riley (1980). *Bosch~Bruegel and the Northern Renaissance*. Avenal Books. ISBN 0-517-30373-6.